Etelämanner
Etelä­mantereella on nykyään lukuisia tutkimusasemia, esimerkiksi aivan etelänavalla on Amundsenin–Scottin etelänapa-asema. Ylhäällä jäätiköllä on muun muassa Vostok-asema. Muun muassa Kiina on pyrkinyt laajentamaan tutkimusasemiaan.
Scott Base
Scott Base on Uuden-Seelannin omistama asema Antarktiksen Rossin meressä sijaitsevilla Rossin saarilla. Se on nimetty Kapteeni Robert Falcon Scottin, kahden brittien Etelämantereen tutkimusretken johtajan mukaan. Lähin naapuri, McMurdo, sijaitsee noin kolmen kilometrin päässä asemalta. Scott on Uuden-Seelannin ainoa varsinainen tutkimusasema Antarktiksella, vaikka muutamissa eri paikoissa on lisäksi pienempiä tutkimuslaitteistoja. Aseman 50-vuotispäiviä vietettiin 28.9.–30.9.2007.